

Številka: 355-03/2023-3

Datum: 12. 05. 2023

**OBČINA KOMEN**

**OBČINSKI SVET**

Na podlagi 30. člena Statuta Občine Komen (Uradni list RS, št. 80/09, 39/14 in 39/16) in Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS št. 87/12, 109/12, 76/17, 78/19 in 44/22 – ZVO-2), vam v obravnavo in sprejem pošiljam

* **Predlog sklepa o sprejetju novih cen storitev oskrbe s pitno vodo, odvajanje in čiščenje odpadnih vod in storitev povezanih z nepretočnimi in obstoječimi greznicami ter MKČN v Občini Komen**

**OBRAZLOŽITEV:**

**I. Uvod**

Na podlagi Uredbe metodologiji za oblikovanje cen storitev obveznih občinskih gospodarskih javnih služb varstva okolja (v nadaljevanju: Uredba) mora izvajalec javne gospodarske službe (v nadaljevanju: JGS) enkrat letno pripraviti Elaborat o oblikovanju cen o izvajanju posamezne JGS (v nadaljevanju: Elaborat). Če razlika med potrjeno ceno in obračunsko ceno glede na dejansko količino opravljenih storitev v preteklem obračunskem obdobju presega 10% od potrjene cene, mora izvajalec poslati Elaborat pristojnemu občinskemu organu, ki mora začeti postopek oblikovanja cene.

Obstoječe cene storitev JGS oskrbe s pitno vodo, odvajanje in čiščenje odpadnih voda in storitev povezanih z nepretočnimi in obstoječimi greznicami ter MKČN v Občini Komen je občinski svet Občine Komen potrdil na 18. redni seji dne 22.12.2021. Ker so obračunske lastne cene za izvajanje posamezne gospodarske javne službe v Elaboratih višje za 10% od potrjene cene, je izvajalec javne službe Kraški vodovod Sežana d.o.o. v mesecu marcu 2023 poslal občinskemu svetu Občine Komen Elaborat o oblikovanju cene oskrbe s pitno vodo v Komen in Elaborat o oblikovanju cen odvajanja in čiščenja odpadnih voda in storitev povezanih z nepretočnimi, obstoječimi greznicami in MKČN v Občini Komen.

**II. Pravna podlaga**

* 5. in 19. člen Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12, 109/12, 76/17, 78/19 in 44/22 – ZVO-2),
* 16. člen Statuta Občine Komen (Uradni list RS, št. 80/09, 39/14 in 39/16).

**III. Predlog sklepa in obrazložitev po členih**

V prvem členu je podan predlog za potrditev Elaborata o oblikovanju cene oskrbe s pitno vodo v Občini Komen.

V drugem členu so podane cene storitev javne gospodarske službe brez DDV-ja, ki naj bi se na podlagi elaborata potrdile in višina subvencije občine.

V tretjem členu je navedeno kateri sklepi prenehajo veljati ob sprejemu tega sklepa.

V četrtem členu je naveden pričetek veljavnosti sklepa in kdaj se začne uporabljati.

**IV. Zaključek**

S predlaganim sklepom se zagotovi izvajanje storitev JGS oskrbe s pitno vodo, odvajanja in čiščenja odpadnih voda in storitev povezanih z nepretočnimi, obstoječimi greznicami ter MKČN v Občini Komen v skladu z Uredbo.

Pripravil:

Boštjan Frančeškin

|  |  |
| --- | --- |
|  | ***mag. Erik Modic***  ***župan*** |

**Priloge**

* Predlog sklepa,
* Elaborat o oblikovanju cen oskrbe s pitno vodo v Občini Komen 2023,
* Elaborat o oblikovanju cen odvajanja in čiščenja odpadnih voda in storitev povezanih z nepretočnimi, obstoječimi greznicami ter MKČN v Občini Komen 2023,
* Izračuni cen za gospodinjstvo in gospodarstvo 2023,
* Primerjava cen s komunalami 2023.



|  |  |
| --- | --- |
| ***Občina Komen***  ***Občinski svet***  ***Komen 86***  ***6223 Komen*** |  |

*Številka:*

*Datum:*

*Na podlagi 5. in 19. člena Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12, 109/12, 76/17, 78/19 in 44/22 – ZVO-2) in 16. člena Statuta Občine Komen (Uradni list RS, št. 80/09, 39/14, 39/16) je občinski svet Občine Komen na svoji ------------- redni seji dne -------------- sprejel*

***S K L E P***

*1.*

*Potrdi se Elaborat o oblikovanju cene oskrbe s pitno vodo v Občini Komen in Elaborat o oblikovanju cene odvajanja in čiščenja odpadnih voda in storitev povezanih z nepretočnimi, obstoječimi greznicami ter MKČN v Občini Komen, ki ju je izdelal izvajalec občinske gospodarske javne službe Kraški vodovod Sežana d.o.o. v mesecu marcu 2023.*

*2.*

*Potrjena cena storitve javne službe oskrba prebivalcev s pitno vodo in omrežnina za priključek na osnovni vodomer DN* ≤*20 s faktorjem 1, znaša brez DDV:*

|  |  |
| --- | --- |
| * *vodarina* | *1,8773 EUR/m3* |
| * *omrežnina* | *8,7272 EUR/mesec* |

*Potrjena cena storitve javne službe odvajanja in čiščenja komunalnih odpadnih voda in storitve povezanih z nepretočnimi, obstoječimi greznicami ter MKČN v Občini Komen in omrežnina za priključek na osnovni vodomer DN* ≤*20 s faktorjem 1, znaša brez DDV:*

|  |  |
| --- | --- |
| * *odvajanje komunalnih odpadnih voda* | *0,5178 EUR/m3* |
| * *omrežnina za odvajanje komunalnih voda* | *9,5188 EUR/mesec* |
| * *čiščenje komunalnih odpadnih voda* | *0,5502 EUR/m3* |
| * *omrežnina za čiščenje komunalnih odpadnih voda* | *2,0852 EUR/mesec* |
| * *storitve povezane z nepretočnimi greznicami, obstoječimi greznicami ter MKČN* | *0,7721 EUR/m3* |
| * *omrežnina za storitve povezane z nepretočnimi greznicami, obstoječimi greznicami ter MKČN* | *0,1995 EUR/mesec* |

*Občina Komen subvencionira omrežnino zgoraj omenjenih javnih služb (samo za gospodinjstva in izvajalce nepridobitnih dejavnosti) v višini 30% izračunane (potrjene) cene omrežnine v delu, ki predstavlja uporabo gospodarske javne infrastrukture za oskrbo s pitno vodo.*

*Občina Komen subvencionira omrežnino zgoraj omenjenih javnih služb (samo za gospodinjstva in izvajalce nepridobitnih dejavnosti) v višini 50% izračunane (potrjene) cene omrežnine v delu, ki predstavlja uporabo gospodarske javne infrastrukture za odvajanje komunalnih odpadnih voda, čiščenje komunalnih odpadnih voda in za storitve povezane z nepretočnimi greznicami, obstoječimi greznicami ter MKČN.*

*3.*

*Z dnem uveljavitve tega sklepa prenehajo veljati cena storitve javne službe oskrba prebivalcev s pitno vodo in cene storitve javne službe odvajanja in čiščenja komunalnih odpadnih voda in storitve povezane z nepretočnimi greznicami, obstoječimi greznicami ter MKČN ter višina omrežnine, določena v Sklepu o sprejetju novih cen storitev oskrbe s pitno vodo, odvodnjavanje in čiščenje odpadnih vod in storitev povezanih z nepretočnimi in obstoječimi greznicami ter MKČN v Občini Komen št. 032-13/2021-5 z dne 22.12.2021.*

*4.*

*Ta sklep velja takoj, uporabljati se prične z dnem 1.6.2023.*

|  |  |
| --- | --- |
|  | ***mag. Erik Modic***  ***župan*** |

*Sklep prejmejo:*

*- Kraški vodovod Sežana d.o.o., Bazoviška cesta 6, 6210 Sežana (po e-pošti navadno: info@kraski-vodovod.si),*

*- Občinska uprava - računovodstvo,*

*- Arhiv, tu.*